Aprilia ने भारत में अपना यह 125 सीसी क्षमता वाला स्‍कूटर उतार तो दिया है, लेकिन उसे हाल ही में इंडिया में लॉन्‍च हुए 3 बड़ी कंपनियों के बराबर क्षमता वाले स्‍कूटर्स के साथ कड़ा मुकाबला करना होगा। हाल ही में TVS NTorq 125, Honda Grazia और Suzuki Access के 125 सीसी इंजन वाले स्‍कूटर बाजार में उतर चुके हैं। ऐसे में अब देखना यह है कि एक बराबर क्षमता वाले स्‍कूटरों में से ग्राहक सबसे ज्‍यादा किसको पसंद करते हैं और अधिक से अधिक वाहन बेचने के लिए कंपनियां क्‍या अपने रेट गिराती हैं या फिर कुछ और दांव लगाती हैं। फिलहाल TVS Ntorq 125 स्‍कूटर की शुरुआती शोरूम कीमत Aprilia 125 से करीब 5 हजार ज्‍यादा है।